ai4bharat/Pralekha huggingface dataset:
অর্থমন্ত্রক
উড়ান প্রকল্পে গুরুত্ব দিয়ে আরও ১০০টি বিমানবন্দরের উন্নয়নের কথা জানানো হল কেন্দ্রীয় বাজেটে
নয়াদিল্লি, ০১ ফেব্রুয়ারি, ২০২০
সংসদে আজ ২০২০-২১এর কেন্দ্রীয় বাজেট পেশ করে কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন বলেন, অর্থনৈতিক উন্নয়নের লক্ষ্যে পরিকাঠামোতে নজর দেওয়া প্রয়োজন যাতে দেশের প্রত্যেক নাগরিককে সহজে জীবনযাত্রার পথ খুঁজে বের করে দেওয়া যায়। ভারতের সমুদ্র বন্দরগুলির কর্মক্ষমতা বাড়াতে শ্রীমতি সীতারমন সরকারিভাবে দেশের অন্তত একটি প্রধান সমুদ্রবন্দরের বাণিজ্যিকীকরণের এবং পরবর্তী পর্যায়ে সেটিকে স্টক এক্সচেঞ্জের তালিকাভুক্ত করার প্রস্তাব দিয়েছেন।
অভ্যন্তরীণ জলপথ বিষয়ে অর্থমন্ত্রী জানান, জাতীয় জলপথ-১এ জল বিকাশ মার্গ প্রকল্প রূপায়ণ করা হবে। এছাড়া, ৮৯০ কিলোমিটার দীর্ঘ ধুবরি-সাদিয়া জল পথটিতে সংযোগ স্হাপনের কাজ সম্পূর্ণ করা হবে ২০২২এর মধ্যে।
নদী তীরবর্তী এলাকায় অর্থনৈতিক কর্মকান্ড বাড়াতে প্রধানমন্ত্রীর স্বপ্ন ‘অর্থ গঙ্গা’ প্রকল্পের রূপায়ণের কথা ভাবা হচ্ছে। দেশের পরিবহন ও পরিকাঠামোর উন্নয়নে কেন্দ্রীয় বাজেটে ১.৭০ লক্ষ কোটি টাকার প্রস্তাব করা হয়েছে।
অসামরিক বিমান ক্ষেত্রে গুরুত্ব প্রদান
অর্থমন্ত্রী ২০২৪এর মধ্যে আরও ১০০টি বিমান বন্দরের উন্নয়ন ঘটানোর প্রস্তাব করেছেন ২০২০-২১ কেন্দ্রীয় বাজেটে। বাজেট ভাষনে তিনি বলেন, বিশ্বের সার্বিক গড় হিসেব ভারতে উড়ান চলাচল দ্রুত বেড়েছে। উড়ানের সংখ্যা ২০২৪এর মধ্যে বর্তমানের ৬০০ থেকে বেড়ে ১২০০ হবে বলেও তিনি আশা প্রকাশ করেন। ২০২২এর মধ্যে কৃষকদের আয় বাড়াতে অর্থমন্ত্রী ‘কৃষি উড়ান’ চালু করার কথাও ঘোষনা করেন।
বিদ্যুৎ এবং পুর্ননবীকরণযোগ্য শক্তি
২০২০-২১এ বিদ্যুৎ এবং পুর্ননবীকরণযোগ্য শক্তি খাতে ২২ হাজার কোটি টাকা বরাদ্দ করার প্রস্তাব করা হয়েছে। সমস্ত রাজ্য এবং কেন্দ্রশাসিত অঞ্চলের কাছে আগামী তিন বছরের মধ্যে চলতি ‘মিটার’এর পরিবর্তে প্রিপেড স্মার্ট মিটার চালু করা এবং বিদ্যুৎ বন্টন সংস্হা ডিসকম সংস্কারের ব্যবস্হা করার সুপারিশ-ও করেন শ্রীমতি সীতারমন।
বাজেটে জাতীয় গ্যাস গ্রিডকে বর্তমানে ১৬ হাজার ২০০ কিলোমিটার থেকে সম্প্রসারণ করে ২৭ হাজার কিলোমিটার করার প্রস্তাব দেন অর্থমন্ত্রী। এছাড়াও শ্রীমতি সীতারমন ১৫ শতাংশ কর্পোরেট কর হার নতুন দেশীয় বিদ্যুৎ উৎপাদনকারী সংস্হাগুলির ক্ষেত্রেও প্রযোজ্য হবে।
CG/SSS/NS
(Visitor Counter : 91
অর্থমন্ত্রক
২০২৩-এর মার্চ পর্যন্ত আপৎকালীন ঋণ নিশ্চয়তা প্রকল্পের সময়সীমা বাড়ানো হয়েছে ; এই প্রকল্পে গ্যারান্টি বাবদ অর্থের পরিমাণ ৫০ হাজার কোটি টাকা বৃদ্ধি করা হয়েছে ; এই পদক্ষেপ আতিথেয়তা এবং এই সংক্রান্ত উদ্যোগে সহায়ক হবে
নয়াদিল্লী, ১ ফেব্রুয়ারি, ২০২২
আপৎকালীন ঋণ নিশ্চয়তা প্রকল্পের সময়সীমা ২০২৩-এর মার্চ পর্যন্ত বাড়ানো হলো। এই প্রকল্পে গ্যারান্টি বাবদ অর্থের পরিমাণ ৫০ হাজার কোটি টাকা বৃদ্ধি করা হয়েছে। এরফলে বর্তমানে প্রকল্পটির মোট বরাদ্দ ৫ লক্ষ কোটি টাকা। কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০২২-২৩ অর্থবর্ষের কেন্দ্রীয় বাজেট পেশ করার সময় এই ঘোষণাটি করেন। অতিরিক্ত অর্থ আতিথেয়তা ও সংশ্লিষ্ট উদ্যোগের জন্য বরাদ্দ করা হবে। মন্ত্রী জানান, প্রকল্পটি ১৩০ লক্ষের বেশি অতিক্ষুদ্র, ক্ষুদ্র ও মাঝারি শিল্পোদ্যোগী সংস্থার পক্ষে সহায়ক হবে। মহামারীর ফলে এই শিল্পোদ্যোগগুলি সংকটের মুখোমুখি। অর্থমন্ত্রীর এই প্রস্তাবের ফলে মাঝারি ও ক্ষুদ্র শিল্পোদ্যোগীরা উপকৃত হবেন।
মন্ত্রী ৫ বছরের মেয়াদে অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির উৎসাহদানের জন্য ৬ হাজার কোটি টাকার একটি প্রকল্প ঘোষণা করেছেন। এরফলে সংশ্লিষ্ট ক্ষেত্রের সংস্থাগুলি আরও দক্ষ হয়ে পরিষেবা দেবে।
অর্থমন্ত্রী উদ্যম, ই-শ্রম, এনসিএস এবং এএসইইএম পোর্টালের সংযুক্তিকরণের প্রস্তাব দিয়েছেন। সংযুক্তিকরণের ফলে বিভিন্ন সংস্থার মূলধন যোগানো সুবিধা হবে এবং নতুন নতুন শিল্প গড়ার কাজে উৎসাহের সঞ্চার হবে। অর্থমন্ত্রী বাজেটে ছাতার ওপর রাজস্বের পরিমাণ ২০ শতাংশ বৃদ্ধি করেন। এছাড়াও কৃষিক্ষেত্রে ব্যবহৃত সরঞ্জাম, যেগুলি ভারতে তৈরি হয়, সেগুলির ওপর বিশেষ ছাড়ের কথা ঘোষণা করেন। অতিক্ষুদ্র, ক্ষুদ্র ও মাঝারি শিল্পোদ্যোগী সংস্থাগুলির সুবিধার জন্য ইস্পাতের ছাঁটের ওপর সীমাশুল্কে যে বিশেষ সুবিধা দেওয়া হয়েছিল তা অব্যাহত থাকবে। এই ক্ষেত্রে যারা ইস্পাতের সামগ্রী তৈরি করেন তারা উপকৃত হবেন। কিছু কিছু স্টেইনলেস স্টিলের সামগ্রীর ওপর যে অ্যান্টি ডাম্পিং ও সিভিডি ধার্য করা ছিল তা প্রত্যাহার করা হয়েছে। ধাতব সামগ্রীর উচ্চমূল্যের কারণে ক্রেতারা যে সমস্যার সম্মুখীন হতেন সেই সমস্যা থেকে তাঁরা মুক্ত হবেন।
(CG/CB /NS
প্রধানমন্ত্রীরদপ্তর
প্রধানমন্ত্রী শিলং চেম্বার কয়্যারের শ্রী নীল নঙ্কিনরিহের মৃত্যুতে শোক প্রকাশ করেছেন
নতুন দিল্লি, ০৫ জানুয়ারি, ২০২২
প্রধানমন্ত্রী শ্রী নরেন্দ্র মোদী শিলং চেম্বার কয়্যারের মেন্টর তথা পথ প্রদর্শক শ্রী নীল নঙ্কিনরিহের মৃত্যুতে গভীর শোক প্রকাশ করেছেন।
এক টুইট বার্তায় প্রধানমন্ত্রী বলেছেন,
" শ্রী নীল নঙ্কিনরিহ শিলং চেম্বার কয়্যারের একজন অসামান্য পরামর্শদাতা ছিলেন, যা বিশ্বব্যাপী শ্রোতাদের মুগ্ধ করেছিল। আমি তাঁদের কিছু অসাধারণ দক্ষতা দেখেছি। তিনি অতি তাড়াতাড়ি আমাদের ছেড়ে চলে গেলেন। তাঁর সৃজনশীলতাকে সর্বদাই স্মরণ করা হবে। তাঁর পরিবার এবং গুণমুগ্ধদের প্রতি সমবেদনা জানাই। রিপ।"
CG/ SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৭০ কোটি ৭৫ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৭.৪৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৭ হাজার ৮৭৫
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৯১ হাজার ২৫৬, যা দেশে মোট আক্রান্তের ১.১৮ শতাংশ
সাপ্তাহিক-ভিত্তিতে আক্রান্তের হার ২.৪৯ শতাংশ, যা গত ৭৫ দিন ৩ শতাংশের নীচে
নয়াদিল্লি, ০৮ সেপ্টেম্বর, ২০২১
ভারতে কোভিড-১৯ টিকাকরণের সংখ্যা ৭০ কোটি ৭৫ লক্ষ ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৭০ কোটি ৭৫ লক্ষ ৪৩ হাজার ১৮। একইভাবে, গত ২৪ ঘণ্টায় ৭৮ লক্ষ ৪৭ হাজার ৬২৫টি টিকার ডোজ দেওয়া হয়েছে।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৬১,৬৫২
৮৫,১৯,১৭৮
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৩২,৬৮০
১,৩৭,২৩,০৫৮
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
২৮,১৮,৬৯,৩৭৭
৩,৭৩,১৮,৫৬০
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৩,৯১,২৪,২৫১
৫,৯৭,১৮,৬৯০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,০৮,৬৯,৮৬৬
৪,৭৭,০৫,৭০৬
|
|
মোট
|
|
|
|
৭০,৭৫,৪৩,০১৮
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
আরও একটি উল্লেখযোগ্য অগ্রগতি হিসাবে দেশে গত ২৪ ঘণ্টায় সুস্থতার সংখ্যা ৩৯ হাজার ১১৪। মহামারী শুরুর সময় থেকে দেশে এখনও পর্যন্ত মোট সুস্থতার সংখ্যা ৩ কোটি ২২ লক্ষ ৬৪ হাজার ৫১।
একইভাবে, জাতীয় স্তরে সুস্থতার হার দাঁড়িয়েছে ৯৭.৪৮ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৭৩ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ৩৭ হাজার ৮৭৫ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৯১ হাজার ২৫৬, যা মোট আক্রান্তের ১.১৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৭ লক্ষ ৫৩ হাজার ৭৪৫টি নমুনা পরীক্ষা হয়েছে। এর ফলে, সামগ্রিকভাবে টিকাকরণের সংখ্যা দাঁড়িয়েছে ৫৩ কোটি ৪৯ লক্ষ ৪৩ হাজার ৯৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৪৯ শতাংশ, যা গত ৭৫ দিন ৩ শতাংশের নীচে। একইভাবে, দৈনিক আক্রান্তের হার কমে হয়েছে ২.১৬ শতাংশ। দৈনিক-ভিত্তিতে আক্রান্তের হার গত ৯ দিন ৩ শতাংশের নীচে রয়েছে এবং গত ৯৩ দিন ৫ শতাংশের নীচে।
CG/CB/SB
(Visitor Counter : 159
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং এবং ফ্রান্সের সশস্ত্র বাহিনীর মন্ত্রী শ্রীমতী ফ্লোরেন্স পার্লের উপস্থিতিতে ভারতীয় বিমানবাহিনীতে রাফায়েল যুদ্ধবিমানের আনুষ্ঠানিক অন্তর্ভুক্তি
নয়াদিল্লি, ১০ সেপ্টেম্বর, ২০২০
ভারতীয় বিমানবাহিনীতে আজ আনুষ্ঠানিকভাবে রাফায়েল যুদ্ধবিমানের অন্তর্ভুক্তি হয়েছে। আম্বালার বায়ুসেনা ঘাঁটিতে এক অনুষ্ঠানে প্রতিরক্ষা মন্ত্রী শ্রী রাজনাথ সিং এবং ফ্রান্সের সশস্ত্র বাহিনীর মন্ত্রী শ্রীমতী ফ্লোরেন্স পার্লের উপস্থিতিতে এই অন্তর্ভুক্তির কাজটি হয়।
প্রতিরক্ষা মন্ত্রী এই উপলক্ষে আয়োজিত অনুষ্ঠানে বলেছেন, ভারতীয় বিমানবাহিনীর ইতিহাসে রাফায়েল যুদ্ধবিমানের অন্তর্ভুক্তি একটি ঐতিহাসিক মুহূর্ত। দেশের জাতীয় নিরাপত্তার ক্ষেত্রে রাফায়েল চুক্তি একটি নতুন ব্যবস্থা এনেছে এবং এর অন্তর্ভুক্তির মধ্য দিয়ে যেসব দেশ ভারতের সার্বভৌমত্বকে চ্যালেঞ্জ জানায় তাদের প্রতি কড়া বার্তা পাঠানো হয়েছে। প্রধানমন্ত্রী শ্রী নরেন্দ্র মোদীর জাতীয় নিরাপত্তার বিষয়ে গুরুত্ব দেওয়ার কথা উল্লেখ করে প্রতিরক্ষা মন্ত্রী বলেছেন, বিভিন্ন বাধা-বিপত্তি সত্ত্বেও আজ তাঁর সেই স্বপ্ন পূরণ হয়েছে।
রাফায়েলের অন্তর্ভুক্তিকে ভারত-ফ্রান্স কৌশলগত সম্পর্কের প্রতিফলন বলে উল্লেখ করে শ্রী সিং বলেছেন, দেশের প্রতিরক্ষা সংক্রান্ত সহযোগিতা বৃদ্ধিতে দুটি দেশ একযোগে কাজ করে চলেছে। প্রযুক্তি হস্তান্তরের ফলে মাজগাঁও ডকে ছয়টি স্করপিন ডুবো-জাহাজ তৈরি করা হচ্ছে। আইএনএস কালভরি নামে প্রথম ডুবো-জাহাজটির ২০১৭ সালে উদ্বোধন হয়েছে। প্রধানমন্ত্রীর আত্মনির্ভর ভারত অভিযানের কথা উল্লেখ করে তিনি আরও বলেছেন, প্রতিরক্ষা ক্ষেত্রে বর্তমানে ৭৪ শতাংশ প্রত্যক্ষ বিদেশী বিনিয়োগ করা সম্ভব। ইতিমধ্যেই উত্তরপ্রদেশ ও তামিলনাড়ুতে দুটি প্রতিরক্ষা করিডর তৈরি করা হয়েছে। শ্রী সিং আশা করেছেন, ফরাসি প্রতিরক্ষা সংস্থাগুলি ভারতের এই সুযোগ গ্রহণ করবে।
তিনি বিমানবাহিনীর সদস্যদের সম্প্রতি প্রকৃত নিয়ন্ত্রণরেখা বরাবর দ্রুত সিদ্ধান্ত গ্রহণের কারণে তাঁদের অভিনন্দন জানিয়েছেন। কোভিড-১৯ মহামারীর সময় ভারতীয় বায়ুসেনার দেশের প্রতি অবদানেরও তিনি প্রশংসা করেন।
ফ্রান্সের সশস্ত্র বাহিনীর মন্ত্রী শ্রীমতী ফ্লোরেন্স পার্লে বলেছেন, দুটি দেশের দৃঢ় সম্পর্কের প্রতীক হল এই রাফায়েল যুদ্ধবিমানের বিমানবাহিনীতে অন্তর্ভুক্তি। তিনি বলেছেন, আন্তর্জাতিক ভাবে প্রতিরক্ষা ক্ষেত্রে ভারত এখন থেকে আরো ক্ষমতাসম্পন্ন হয়েছে। 'মেক ইন ইন্ডিয়া' উদ্যোগকে সফল করে তুলতে ফ্রান্সের অঙ্গীকারের কথাও শ্রীমতী পার্লে উল্লেখ করেছেন।
অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত, বায়ুসেনার প্রধান এয়ার চিফ মার্শাল আর কে এস ভাদৌরিয়া, প্রতিরক্ষা সরঞ্জাম উৎপাদনের সচিব ডঃ অজয় কুমার সহ মন্ত্রকের উচ্চপদস্থ আধিকারিকরা ছাড়াও ফরাসি প্রতিরক্ষা শিল্পের একদল প্রতিনিধিও উপস্থিত ছিলেন। এঁদের মধ্যে দাসো অ্যাভিয়েশনের চেয়ারম্যান মিঃ এরিক ট্র্যাপিয়ের এবং এমবিডিএ-র মুখ্য কার্যনির্বাহী আধিকারিক মিঃ এরিক বেরাঙ্গের উল্লেখযোগ্য।
আম্বালায় বায়ুসেনার ঘাঁটিতে ২৭ জুলাই ফ্রান্স থেকে প্রথম পাঁচটি রাফায়েল যুদ্ধবিমান এসে পৌঁছেছিল। এগুলিকে 'গোল্ডেন অ্যারো' - ১৭ নং স্কোয়াড্রনে সামিল করা হয়েছে। আজকের অনুষ্ঠানের শুরুতে 'সর্বধর্ম পূজা' করা হয়। এরপর রাফায়েল এবং তেজস যুদ্ধবিমানের প্রদর্শন করেন সারাং এরোবেটিক টিম। প্রথা অনুসারে, জল কামান দিয়ে রাফায়েল যুদ্ধবিমানকে স্বাগত জানানো হয়। আজ সকালে শ্রীমতী পার্লে নতুন দিল্লিতে এসে পৌঁছন। তাঁকে আনুষ্ঠানিকভাবে অভিবাদন জানানো হয়।
(CG/CB/DM
প্রতিরক্ষামন্ত্রক
প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে প্রতিরক্ষামন্ত্রী শ্রী রাজনাথ সিং-এর শোকজ্ঞাপন
নতুনদিল্লি, ৩১শে আগষ্ট, ২০২০
প্রতিরক্ষামন্ত্রী শ্রী রাজনাথ সিং প্রাক্তন রাষ্ট্রপতি প্রণব মুখোপাধ্যায়ের প্রয়াণে গভীর শোক প্রকাশ করেছেন। এক ট্যুইট বার্তায় শ্রী সিং বলেছেন, “সমাজের সব স্তরের মানুষ তাঁকে শ্রদ্ধা করতেন। তাঁর মৃত্যু আমার কাছে ব্যক্তিগত ক্ষতি। ভারতের ইতিহাস, কূটনীতি, জননীতি এবং প্রতিরক্ষার বিষয়ে তাঁর ছিল অগাধ জ্ঞান।“ তাঁর ব্যক্তিত্বের প্রসঙ্গ উল্লেখ করে শ্রী সিং বলেছেন, ”প্রণবদা ছিলেন সারল্য, সততা ও দৃঢ়তার প্রতীক। তিনি কঠোর পরিশ্রম ও নিষ্ঠার সঙ্গে দেশের সেবা করে গেছেন। জনজীবনে তাঁর অবদান অমূল্য”।
প্রতিরক্ষা মন্ত্রী, প্রাক্তন রাষ্ট্রপতির শোকসন্তপ্ত পরিবারের প্রতি গভীর সমবেদনা জানিয়েছেন।
প্রাক্তন রাষ্ট্রপতি আজ, ৩১শে আগস্ট, নতুনদিল্লিতে প্রয়াত হন। তিনি ২০০৪ থেকে ২০০৬ সাল পর্যন্ত প্রতিরক্ষা মন্ত্রী ছিলেন। এছাড়াও তিনি কেন্দ্রের বিভিন্ন গুরুত্বপূর্ণ মন্ত্রকের দায়িত্ব সামলেছেন।
(CG/CB
কেন্দ্রীয়মন্ত্রিসভা
পেশাগত অসুখ, পুনর্বাসন এবং বৃত্তিমূলক প্রশিক্ষণ ক্ষেত্রে ভারত ও জার্মানির মধ্যে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ০৬ নভেম্বর, ২০১৯
পেশাগত অসুখ-বিসুখ, পুনর্বাসন এবং প্রতিবন্ধকতাসম্পন্ন বিমাকৃত ব্যক্তিদের বৃত্তিমূলক প্রশিক্ষণ ক্ষেত্রে ভারত ও জার্মানির মধ্যে স্বাক্ষরিত সমঝোতাপত্রে কর্মপরবর্তী অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে এই সিদ্ধান্ত হয়।
এই মউ স্বাক্ষরের ফলে প্রতিবন্ধকতাসম্পন্ন বিমাকৃত ব্যক্তিদের চিকিৎসা, পেশাগত অসুখ-বিসুখ এবং সামাজিক পুনর্বাসনের সঙ্গে যুক্ত বিভিন্ন ক্ষেত্রে তথ্য আদান-প্রদান তথা পরিকল্পিত পদক্ষেপ গ্রহণ সম্ভব হবে। এছাড়াও, পেশাগত অসুখ-বিসুখ প্রতিরোধ, আগাম রোগ নির্ণয় ও তার উপযুক্ত চিকিৎসা ক্ষেত্রে দুই দেশের মধ্যে সহযোগিতা বাড়বে। উল্লেখ করা যেতে পারে যে, জার্মানির ডিজিইউভি নামে এক বিশেষজ্ঞ সংস্থার সঙ্গে এই সমঝোতাপত্র স্বাক্ষরিত হয়েছে।
CG/BD/SB
(Visitor Counter : 74
স্বরাষ্ট্র মন্ত্রক
চীনের উহান থেকে ফিরিয়ে আনা ১১২ জনের দেহে করোনা ভাইরাসের প্রমাণ না মেলায় তাঁদের আইটিবিপি-র চাওলা শিবির থেকে ছেড়ে দেওয়ার প্রক্রিয়া শুরু
নয়াদিল্লি, ১৩ মার্চ, ২০২০
করোনা ভাইরাসের উৎস-স্থল চীনের উহান থেকে ফিরিয়ে আনা ১১২ জনকে গত ২৭শে ফেব্রুয়ারি থেকে নতুন দিল্লিতে আইটিবিপি-র চাওলা শিবিরে রাখা হয়েছিল। শিবিরে এদের স্বাস্থ্য পরীক্ষার পর ভাইরাসের উপস্থিতির প্রমাণ না মেলায় ছেড়ে দেওয়ার সিদ্ধান্ত হয়েছে। গত ২৭ তারিখ থেকে কোয়ারেনটাইনে থাকা এই ১১২ জনের সঙ্গে আজ স্বরাষ্ট্র প্রতিমন্ত্রী শ্রী নিত্যানন্দ রাই এবং ইন্দো-তিব্বত সীমান্ত পুলিশ -র মহানির্দেশক এস এস দেসওয়াল আজ সাক্ষাৎ করেন। কোয়ারেনটাইনে থাকার সময় এদের স্বাস্থ্য পরীক্ষার পর কোভিড-১৯ – এ আক্রান্ত হওয়ার প্রমাণ পাওয়া যায়নি।
উপযুক্ত কোয়ারেনটাই ব্যবস্থা গড়ে তোলার জন্য শ্রী রাই আইটিবিপি-র ভূমিকার প্রশংসা করেন। তিনি বলেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে এবং স্বরাষ্ট্র মন্ত্রী শ্রী অমিত শাহের উপযুক্ত পরিকল্পনায় সমগ্র দেশ করোনা মহামারির কার্যকর মোকাবিলায় সম্পূর্ণ প্রস্তুত। জটিল এই পরিস্থিতিতে সমস্ত কেন্দ্রীয় সশস্ত্র বাহিনী দেশ সেবার জন্য প্রস্তুত রয়েছে বলেও তিনি জানান।
উহান থেকে ফিরিয়ে আনা ঐ ১১২ জনের মধ্যে ৭৬ জন ভারতীয় সহ ৩৬ জন বিদেশি নাগরিক ছিলেন। এদের আইটিবিপি-র চাওলা শিবিরে নিয়ে আসার পর প্রথমবার স্বাস্থ্য পরীক্ষা করা হয় এবং কোয়ারেনটাইনে থাকা ১৪ দিনের মাথায় আরও একবার স্বাস্থ্য পরীক্ষা করা হয়। দু’বারই এদের কারও দেহে ঐ ভাইরাসের উপস্থিতির প্রমাণ না মেলায় ছেড়ে দেওয়ার সিদ্ধান্ত হয়।
CG/BD/SB
(Visitor Counter : 129
প্রধানমন্ত্রীরদপ্তর
এশিয়ান গেমস-এ মহিলাদের ৮০০ মিটার হেপ্টাথলন প্রতিযোগিতায় ব্রোঞ্জ পদক জয়ের জন্য নন্দিনী আগাসারা-কে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-এ এশিয়ান গেমস-এ মহিলাদের ৮০০ মিটার হেপ্টাথলন প্রতিযোগিতায় ব্রোঞ্জ পদক জয়ের জন্য নন্দিনী আগাসারা-কে অভিনন্দন জানিয়েছেন।
এক্স হ্যান্ডেলে এক পোস্টে প্রধানমন্ত্রী লিখেছেন :
“মহিলাদের ৮০০ মিটার হেপ্টাথলন বিভাগে নন্দিনী আগাসারার ব্রোঞ্জ পদক জয়ের আনন্দ উদযাপন করছে ভারত। তিনি একজন পুরোপুরি চ্যাম্পিয়ন, যিনি ক্রীড়াক্ষেত্রে ব্যক্তিগত দক্ষতার নজির রেখেছেন। তাঁকে অভিনন্দন জানাই এবং আগামীদিনে তাঁর আরও সাফল্য কামনা করি।”
PG/MP/DM
(
শিল্পওবাণিজ্যমন্ত্রক
ভারত-জাপান শিল্প সম্পত্তি সংক্রান্ত সহযোগিতা স্মারকপত্রর চতুর্থ পর্যালোচনা বৈঠক
নয়াদিল্লী, ১৯ মার্চ, ২০২১
কেন্দ্রীয় শিল্প ও বাণিজ্য মন্ত্রকের অধীনস্থ শিল্পোৎসাহ ও অভ্যন্তরীণ বাণিজ্য দপ্তর এবং জাপান সরকারের অর্থনীতি, শিল্প ও বাণিজ্য মন্ত্রকের জাপান পেটেন্ট অফিস ১২ই মার্চ ভার্চুয়ালি শিল্প সম্পত্তি সংক্রান্ত সহযোগিতা স্মারকপত্র অনুসারে চতুর্থ পর্যালোচনা বৈঠক অনুষ্ঠিত হয়েছে। এই বৈঠকের প্রথম পর্বে ভারতের পক্ষে শিল্পোৎসাহ ও অভ্যন্তরীণ বাণিজ্য দপ্তরের সচিব ডঃ গুরুপ্রসাদ মহাপাত্র এবং জাপানের পক্ষে জাপান পেটেন্ট অফিসের কমিশনার মিঃ তাশিহিদে কাসুতানি পৌরহিত্য করেছেন। দ্বিতীয় পর্বে ভারতের পক্ষে শিল্পোৎসাহ ও অভ্যন্তরীণ বাণিজ্য মন্ত্রকের যুগ্ম সচিব শ্রী রবিন্দর এবং জাপানের পক্ষে মিঃ কাসুতানি পৌরহিত্য করেন।
বৈঠকে কোভিড-১৯ পরিস্থিতির ফলে উদ্ভুত সংকটের সময় মানবজাতিকে সহায়তার জন্য উদ্ভাবনের ওপর গুরুত্ব দেওয়া হয়েছে। এছাড়াও শিল্প সম্পত্তি ব্যবস্থাপনার জন্য বিনিয়োগ ও উদ্ভাবনের গুরুত্ব নিয়ে আলোচনা হয়েছে। দুই দেশ বছরে অন্তত একবার জাপান-ভারত পেটেন্ট প্রসিকিউশন হাইওয়ে পাইলট প্রোগ্রামের কাজকর্ম পর্যালোচনার জন্য বৈঠকে বসতে সম্মত হয়েছে। এছাড়াও তথ্যপ্রযুক্তি সংক্রান্ত পরিকাঠামোর উন্নয়নে বছরে অন্তত একবার তথ্য ও অভিজ্ঞতা ভাগ করে নেওয়ার জন্য তথ্যপ্রযুক্তি বিশেষজ্ঞদের নিয়ে বৈঠক করার সিদ্ধান্ত নেওয়া হয়েছে। উভয় পক্ষ আইএসএ/আইপিইএ-এর যোগ্য সংস্থাগুলির কাজকর্ম নিয়ে তথ্যের আদান-প্রদানের বিষয়েও সহমত হয়েছে। এরজন্য প্রয়োজনে বিশেষজ্ঞদের নিয়ে বৈঠক করা হবে।
প্রতিরক্ষামন্ত্রক
হিমালয়ের উচ্চতায় মোটরসাইকেল অভিযান
নয়াদিল্লি, ১৮ এপ্রিল, ২০১৯
১১ সদস্যের মোটরসাইকেল অভিযাত্রীর একটি দল কারাকোরাম রেঞ্জের ১৮ হাজার ১৭৬ ফুট উচ্চতায় অবস্হিত কারাকোরাম পাস-এ পৌঁছায় মঙ্গলবার ১৬ই এপ্রিল। গত ৭ই এপ্রিল রবিবার এই দলটি লে-র কারু থেকে যাত্রা শুরু করে। এই অভিযাত্রী দলে ভারতীয় সেনাবাহিনীর ৬ জন, রয়্যাল এনফিল্ডের ৪ জন এবং হিমালয়ান মোটর স্পোটর্স অ্যাসোসিয়েশনের একজন সদস্য ছিলেন। ১৯৯৯ সালে ভারতীয় সেনাবাহিনীর কার্গিল বিজয় দিবসের ২০ বছর পূর্তি উপলক্ষ্যে এই অভিযানের আয়োজন করা হয়।
মাইনাস ৪০ ডিগ্রি তাপমাত্রা এবং ঝোড়ো তুষার হাওয়া উপেক্ষা করে এই অভিযাত্রী দলটি যেভাবে লক্ষ্যে পৌঁছেছেন, সেজন্য ভারতীয় সেনাবাহিনী সন্তোষ প্রকাশ করেছে। এই অভিযাত্রী দলের অন্যতম সদস্য ভারতীয় সেনাবাহিনীর জেনারেল অফিসার কম্যান্ডিং-এর লেফ্টন্যান্ট জেনারেল ওয়াই কে জোশি বলেন, এই দলে সেনাবাহিনীর দুজন মহিলা অফিসার এবং রয়্যাল এনফিল্ডের ১ জন মহিলা সদস্য সমানভাবেই দক্ষতা, শক্তি এবং সাহসিকতার পরিচয় দিয়েছেন।
CG/SS/NS
(Visitor Counter : 76
বৈদ্যুতিন ও তথ্যপ্রযুক্তি মন্ত্রক
সরকার, ভারত থেকে ৪৩টি মোবাইল অ্যাপ ব্যবহার করা বন্ধ করল
নতুন দিল্লি, ২৪শে নভেম্বর, ২০২০
কেন্দ্রীয় বৈদ্যুতিন ও তথ্য প্রযুক্তি মন্ত্রক আজ তথ্য প্রযুক্তি আইনের ৬৯ ধারার অনুসারে ৪৩টি মোবাইল অ্যাপকে ব্লক করার নির্দেশ জারি করেছে। ভারতের সার্বভৌমত্ব ও অখন্ডতা, ভারতের প্রতিরক্ষা, দেশের সুরক্ষা ও আদেশ নামার পরিপন্থী হওয়ার মতো বেশ কিছু কাজকর্ম এই অ্যাপগুলির মাধ্যমে হচ্ছিল বলে খবর পাওয়া গেছে। কেন্দ্রীয় স্বরাষ্ট্র মন্ত্রকের ভারতীয় সাইবার অপরাধ সমন্বয় কেন্দ্র থেকে সর্বাঙ্গীন প্রতিবেদনের ওপর ভিত্তি করে মন্ত্রক, এই সিদ্ধান্ত নিয়েছে। এর আগে তথ্য প্রযুক্তি আইনের ৬৯ ধারা অনুযায়ী ২৯শে জুন ৫৯টি এবং দোসরা সেপ্টেম্বর ১১৮টি মোবাইল অ্যাপের ব্যবহার নিষিদ্ধ করা হয়। সরকার, নাগরিকদের স্বার্থ ও দেশের সার্বভৌমত্ব এবং অখন্ডতা রক্ষা করতে বদ্ধ পরিকর। এর জন্য সম্ভাব্য সব রকমের ব্যবস্থা সরকার নেবে।
যে ৪৩টি অ্যাপকে আজ নিষিদ্ধ করা হচ্ছে, সেগুলি হল :- ১) আলি সাপ্লাইয়ার্স মোবাইল অ্যাপ, ২) আলিবাবা ওয়ার্ক বেঞ্চ, ৩) আলি এক্সপ্রেস – স্মার্টার শপিং, বেটার লিভিং, ৪) আলি পে ক্যাশিয়ার, ৫) লালামুভ ইন্ডিয়া – ডেলিভারি অ্যাপ, ৬) ড্রাইভ উইথ লালামুভ ইন্ডিয়া, ৭) স্নেক ভিডিও, ৮) ক্যামকার্ড – বিজনেস কার্ড রিডার, ৯) ক্যামকার্ড – বিসিআর , ১০) সোল -ফলো দ্য সোল টু ফাইন্ড ইউ, ১১) চাইনিজ সোশ্যাল ফ্রি অনলাইন ডেটিং ভিডিও অ্যাপ অ্যান্ড চ্যাট, ১২) ডেট ইন এশিয়া – ডেটিং অ্যান্ড চ্যাট ফর এশিয়ান সিঙ্গেলস, ১৩) উই ডেট – ডেটিং অ্যাপ ১৪) ফ্রি ডেটিং অ্যাপ - সিঙ্গল স্টার্ট ইয়োর ডেট, ১৫) অ্যাডোর অ্যাপ, ১৬) ট্রুলি চাইনিজ – চাইনিজ ডেটিং অ্যাপ, ১৭) ট্রুলি এশিয়ান – এশিয়ান ডেটিং অ্যাপ, ১৮) চায়না লাভ : ডেটিং অ্যাপ ফর চাইনিজ সিঙ্গল, ১৯) ডেট মাই এজ : চ্যাট মিট, ডেট ম্যাচিউর সিঙ্গল অনলাইন, ২০) এশিয়ান ডেট : ফাইন্ড এশিয়ান সিঙ্গলস, ২১) ফ্লাড উইশ : চ্যাট উইথ সিঙ্গল, ২২) গাইজ অনলি ডেটিং : গে চ্যাট, ২৩) টিউবিট : লাইভ স্ক্রিন্স, ২৪) উই ওয়ার্ক চায়না ২৫) ফাস্ট লাভ লাইভ – সুপার হট লাইভ ডিউটিজ লাইভ অনলাইন, ২৬) রেলা – লেসবিয়ান সোশ্যাল নেটওয়ার্ক, ২৭) ক্যাশিয়ার ওয়ালেট, ২৮) ম্যাঙ্গোটিভি, ২৯) এমজি টিভি – হুনান টিভি অফিসিয়াল টিভি অ্যাপ, ৩০) উই টিভি – টিভি ভার্সন, ৩১)উই টিভি সি ড্রামা, কে ড্রামা অ্যান্ড মোর, ৩২) উই টিভি লাইট, ৩৩) লাকি লাইভ – লাইভ ভিডিও স্ট্রিমিং অ্যাপ, ৩৪) টাওবাও লাইভ, ৩৫) ডিং টিভি, ৩৬) আইডেন্টিটি-ভি, ৩৭) আইসোল্যান্ড টু : অ্যাসেজ অফ টাইম, ৩৮) বক্স স্টার , ৩৯) হিরোজ ইভল্ভড, ৪০) হ্যাপি ফিস, ৪১) জেলি পপ ম্যাচ – ডেকোরেট ইয়োর ড্রিম আইল্যান্ড, ৪২) মানচ কিন ম্যাচ : ম্যাজিক হোম বিল্ডিং, ৪৩) কংকুইস্টা অনলাইন – ২।
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪০ কোটিরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটিরও বেশি অব্যবহৃত টিকার ডোজ রয়েছে
নতুনদিল্লি, ৮ই ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৪০,০১,০০,২৩০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯,০৮,৭৫,৯৪৬টি টিকার ডোজ আছে।
CG/CB/NS
(Visitor Counter : 114
শিল্পওবাণিজ্যমন্ত্রক
শ্রী পীযূষ গোয়েল বিদেশি বিনিয়োগকারীদের ভারতের উন্নয়নের শরিক হওয়ার আহ্বান জানিয়েছেন
নতুন দিল্লি, ১৫ই ডিসেম্বর, ২০২০
রেল, শিল্প ও বাণিজ্য, উপভোক্তা বিষয়ক, খাদ্য ও গণবণ্টন দপ্তরের মন্ত্রী শ্রী পীযূষ গোয়েল ভারতের উন্নয়নের শরিক হওয়ার জন্য বিদেশী বিনিয়োগকারীদের আহ্বান জানিয়েছেন। সিআইআই আয়োজিত ২০২০-র অংশীদারিত্বের সম্মেলনের উদ্বোধনী অনুষ্ঠানে তিনি ভার্চুয়ালি ভাষণ দিচ্ছিলেন। সম্ভাবনার এই দেশে তিনি বিদেশি বিনিয়োগকারীদের সম্ভাব্য সব রকমের সহযোগিতার আশ্বাস দিয়েছেন।
মন্ত্রী বলেছেন ভারত নতুন নতুন আর্থিক দিকে বিনিয়োগের জন্য দরজা খুলে দিচ্ছে। আমাদের অর্থনৈতিক পরিকল্পনাকে শক্তিশালী করতে বিভিন্ন বিনিয়োগকারীদের সঙ্গে কৌশলগত অংশীদারিত্ব গড়ে তোলার জন্য তিনি উৎসাহ দেন। মন্ত্রী বলেছেন প্রত্যক্ষ বিদেশি বিনিয়োগ ভারতবর্ষে ক্রমশ বাড়ছে। এই বছরের প্রথম নয় মাসে প্রত্যক্ষ বিদেশি বিনিয়োগের পরিমাণ বৃদ্ধি পেয়েছে, যার কারণ বিশ্বের সবথেকে আকর্ষনীয় বিদেশি বিনিয়োগের সুযোগ ভারতে রয়েছে। এপ্রিল থেকে সেপ্টেম্বর পর্যন্ত প্রত্যক্ষ বিদেশি বিনিয়োগে চার হাজার কোটি মার্কিন ডলার এদেশে এসেছে গত বছরের এই সময়ের হিসেবের তুলনায় যা ১৩ শতাংশ বেশি। ভারতে সবথেকে আকর্ষনীয় কর ব্যবস্থার ঘোষণা করা হয়েছে। 20১৯- এর অক্টোবরের পর থেকে ভারতে যারা ব্যবসা-বাণিজ্য শুরু করবেন তাদের জন্য 22 শতাংশ হারে এবং যারা নতুন উৎপাদন শিল্প স্থাপন করবেন তাদের জন্য ১৫%হারে কর ব্যবস্থা ধার্য করা হয়েছে।
মন্ত্রী আরো জানিয়েছেন, ভারতে বিদেশি শিল্প সংস্থাগুলিকে আকর্ষণ করার জন্য উৎসাহ ভিত্তিক উৎপাদন প্রকল্প চালু করা হয়েছে। প্রতিটি মন্ত্রকে বিনিয়োগ করতে আকৃষ্ট করার জন্য বিশেষ ইউনিট তৈরি করা হয়েছে। কেন্দ্র এবং রাজ্যের সরকারগুলি একযোগে বিনিয়োগকারীদের আকৃষ্ট করার জন্য নানা উদ্যোগ গ্রহণ করেছে। প্রধানমন্ত্রী নরেন্দ্র মোদী ভারতের জনসাধারণের জন্য যে উন্নয়ন ও সমৃদ্ধির পরিকল্পনা করেছেন, সেই উদ্যোগে অংশীদার হতে তিনি সকলকে আহ্বান জানান।
অংশিদারিত্বের এই সম্মেলনের এবারের মূল ভাবনা হলো জীবন, জীবিকা ও উন্নয়ন । শ্রী গোয়েল বলেছেন, এর ফলে আমাদের দেশ আর্থিক বিকাশের পথে আবারো অগ্রসর হবে এবং নতুন নতুন সুযোগ তৈরি হবে। শুধুমাত্র উচ্চস্তরের স্থিতিশীল উন্নয়ন নয়, ভারতকে 202৫ সালের মধ্যে ৫ লক্ষ কোটি মার্কিন ডলারের সমতুল অর্থনীতির রাষ্ট্রে পরিণত করা সরকারের মূল উদ্দেশ্য। দেশের বিভিন্ন ক্ষেত্রে ঐতিহাসিক সংস্কার হাতে নেওয়া হয়েছে, যাতে এদেশের মানুষের জীবনে সমৃদ্ধি আসে। ভারত বিশ্বাস করে নতুন বিশ্বে নতুন ভাবনা এবং নতুন সুযোগের মধ্য দিয়ে উন্নয়ন ঘটবে। এককভাবে নয়, সংঘবদ্ধভাবে আমাদের এগিয়ে চলতে হবে। শ্রী গোয়েল ভারতকে সম্ভাবনার স্থান বলে উল্লেখ করে এখানে বিদেশি বিনিয়োগকারীদের উপস্থিতি এবং বিনিয়োগের আবারো আহ্বান জানিয়েছেন। তিনি বলেছেন ভারতে তাদের জন্য এখনই সব থেকে ভালো সময়।
জলশক্তি মন্ত্রক
কেন্দ্রীয় জলশক্তি মন্ত্রী সুজলাম ২.০ প্রচারাভিযানের সূচনা করেছেন
নতুন দিল্লি, ২৩ মার্চ, ২০২২
বিশ্ব জলদিবস উপলক্ষে মঙ্গলবার জলশক্তি মন্ত্রকের আওতাধীন পানীয় জল ও স্যানিটেশন দপ্তরের উদ্যোগে আয়োজিত এক ভার্চুয়াল অনুষ্ঠানে সুজলাম ২.০ প্রচারাভিযানের সূচনা করেছেন কেন্দ্রীয় জলশক্তি মন্ত্রী শ্রী গজেন্দ্র সিং শেখওয়াত। তিনি বলেন, এবছরের বিষয় ভাবনা হল - ‘ভূগর্ভস্থ জল : অদৃশ্যকে দৃশ্যমান করে তোলা’। কেন্দ্রীয় মন্ত্রী জানান, এই বিষয় ভাবনা শুধু গুরুত্বপূর্ণই নয়, সময়োপযোগীও বটে। তিনি বলেন, ‘আমরা হয়তো ভূগর্ভস্থ জল দেখতে পারছি না, কিন্তু এর প্রভাব সর্বত্র দৃশ্যমান! এই গুরুত্বপূর্ণ দিকটির উপর আলোকপাত করার জন্য মন্ত্রক সাধারণ মানুষের অংশগ্রহণের মাধ্যমে গ্রে ওয়াটার পরিচালনার লক্ষ্যে সুজলাম ২.০ প্রচারাভিযানের সূচনা করেছে’। তিনি বলেন, গ্রে ওয়াটার ব্যবস্থাপনায় কাজ পরিচালনার জন্য স্বচ্ছ ভারত মিশন গ্রামীণ-এর দ্বিতীয় পর্যায় থেকে অর্থ নিয়ে তহবিল গঠন করা হয়েছে। এই প্রচারাভিযানের মাধ্যমে গ্রে ওয়াটার ব্যবস্থাপনার তাৎপর্যের বিষয় সাধারণ মানুষের সামনে তুলে ধরা হবে। এমনকি সাধারণ মানুষের অংশগ্রহণ সুনিশ্চিত করে পঞ্চায়েত, বিদ্যালয়, অঙ্গনওয়াড়ি কেন্দ্রের মতো প্রতিষ্ঠান এবং সমাজের বিভিন্ন স্তরে সম্মিলিত প্রয়াসে প্রচার চালানো হবে।
ভার্চুয়াল অনুষ্ঠানে উপস্থিত ইউনিসেফের জল ও স্যানিটেশন বিভাগের প্রধান নিকোলাস অসবার্ট জানান, বিশ্বের প্রায় ২.২ বিলিয়ন মানুষ জল সঙ্কটের সম্মুখীন। তাই, সুস্থায়ী উন্নয়নের লক্ষ্যে এবং নিরাপদ ও বিশুদ্ধ পানীয় জল সরবরাহের জন্য কেন্দ্রীয় সরকারের উদ্যোগকে সাধুবাদ জানান তিনি। অনুষ্ঠানে কেন্দ্রীয় সরকারের পানীয় জল ও স্যানিটেশন দপ্তরের সচিব শ্রীমতী বিনি মহাজন, জলসম্পদ দপ্তরের সচিব শ্রী পঙ্কজ কুমার, গ্রামোন্নয়ন মন্ত্রকের সচিব শ্রী নগেন্দ্রনাথ সিনহা সহ অন্য বিশিষ্ট ব্যক্তিরা উপস্থিত ছিলেন।
CG/SS/SKD/
(Visitor Counter : 177